Lah punika wêwulang ingkang dados sabab, dene agami Buda kawastanan kawruh ingkang mratelakakên bab kadonyan punika bôngsa asor utawi awon, ing agami kita rak sampun kawulang, bilih gôsang kosokwangsulipun pêjah. Dene gêsang ingkang badhe dhatêng punika sakalangkung sakeca tinimbang gêsang sapunika. Wondene pêjah punika nyumêlangakên lan angajrihi sangêt, môngka yakinipun gêsang punika awon lan mêsthi kabirat, têgês ora urip kanggo awake dhewe, kayadene uriping wit gêdhang, dene gêsang lan pêjah punika sami kemawon.